ไต้หวันวุ่น ส.ส.ฝ่ายค้าน-รัฐบาล ซัดกันมั่ว
เกิดเหตุรุนแรงขึ้นในที่ประชุมสภาผู้แทนฯของไต้หวันเมื่อ 17 ก.ค. ส.ส.พรรครัฐบาล พรรคประชาธิปไตยก้าวหน้า (DPP) และก๊กหมินตั๋ง (KMT) พรรคฝ่ายค้านสาวหมัดและขว้างลูกโป่งน้ำใส่กันชุลมุนระหว่างกระบวนการเลือกตั้งประธานสำนักงานตรวจสอบอิสระของรัฐบาลชื่อว่า คอนโทรล หยวน (Control Yuan)ซึ่งดีพีพีของประธานาธิบดีไช่ อิง-เหวิน เสนอชื่อนางเฉิน ชู นักเคลื่อนไหวเพื่อสิทธิมนุษยชน วัย 70 ปี ผู้เคยถูกจำคุก 6 ปีในยุคที่ก๊กหมินตั๋งปกครองไต้หวันแบบเผด็จการ ซึ่ง ส.ส.ก๊กหมินตั๋งที่มีนโยบายผูกสัมพันธ์กับจีน ต่อต้านและยังไม่เห็นด้วยที่มีผู้ใกล้ชิดกับดีพีพี ได้เป็นกรรมการในคอนโทรล หยวน ถึง 24 คน จากคณะกรรมการทั้งหมด 27 คน นับเป็นเหตุปะทะกันในสภาฯของไต้หวันเป็นครั้งที่ 3 ในรอบ 2 สัปดาห์โดยยังมีกลุ่มผู้สนับสนุนก๊กหมินตั๋งอีกราว 100 คน ชุมนุมต่อต้านที่ด้านนอกรัฐสภาในกรุงไทเป ปะทะกับตำรวจขณะพยายามฝ่าเข้าไปด้านในอาคารรัฐสภาด้วย แม้เกิดเหตุชุลมุนและต่อต้านจากฝ่ายค้านอย่างสุดกำลัง แต่นางชู ผู้ประกาศไว้ก่อนหน้านี้ว่าจะลาออกจากดีพีพี ถ้าได้รับการอนุมัติดำรงตำแหน่ง ฝ่าแรงต้านได้รับอนุมัติจากสภาผู้แทนฯที่ดีพีพีครองเสียงข้างมากได้ในท้ายที่สุด.
เกิดเหตุรุนแรงขึ้นในที่ประชุมสภาผู้แทนฯของไต้หวันเมื่อ 17 ก.ค. ส.ส.พรรครัฐบาล พรรคประชาธิปไตยก้าวหน้า (DPP) และก๊กหมินตั๋ง (KMT) พรรคฝ่ายค้านสาวหมัดและขว้างลูกโป่งน้ำใส่กันชุลมุน
ไต้หวัน,ประชุมสภาไต้หวัน,ก๊กหมินตั๋ง,ส.ส.ไต้หวัน,พรรคประชาธิปไตยก้าวหน้า,การเมือง ไต้หวัน,ข่าววันนี้